Redmi Note 7 Pro, Asus ZenFone Max Pro M2, Samsung Galaxy M20, Realme U1: 15,000 रुपये से कम में ये हैं बेस्ट बैटरी बैकअप वाले स्मार्टफोन  
Samsung Galaxy M30 में 5,000 एमएएच की बैटरी है
25 मेगापिक्सल के सेल्फी कैमरे से लैस है Realme U1 
 Asus ZenFone Max Pro M2 में है 5,000 एमएएच की बैटरी
आजकल स्मार्टफोन नॉच, पॉप-अप कैमरा मॉड्यूल और इन-डिस्प्ले फिंगरप्रिंट सेंसर के साथ लॉन्च किए जा रहे हैं। लेकिन नया स्मार्टफोन खरीदते समय फोन की बैटरी लाइफ सबसे बड़ा मुद्दा होता है। लोग इस पर ध्यान नहीं देते कि फोन का प्रोसेसर कितना तेज़ है या फोन में कितनी ब्राइट डिस्प्ले है सभी के लिए जो महत्वपूर्ण चीज है वो है फोन की बैटरी। हर कोई चाहता है कि फोन को एक बार चार्ज करने पर फोन की बैटरी कम से कम दिनभर तो साथ निभाए। अगर आप 15,000 रुपये से कम के प्राइस सेगमेंट में बेस्ट बैटरी बैकअप वाले स्मार्टफोन की तलाश कर रहे हैं तो आज का हमारा यह लेख खास आपके लिए है।  
हमने पिछले कुछ हफ्तों में 15,000 रुपये से कम में आने वाले कई स्मार्टफोन टेस्ट किए हैं। टेस्टिंग के बाद हमने पाया कि Asus, Realme, Samsung और Xiaomi ब्रांड के Asus ZenFone Max Pro M2, Asus ZenFone Max Pro M1, Realme U1, Redmi Note 7 Pro, Samsung Galaxy M20 और Samsung Galaxy M30 कुछ ऐसे हैंडसेट हैं जो बेहतरीन बैटरी लाइफ के साथ आते हैं।
हमने इन सभी फोन का एचडी वीडियो लूप टेस्ट और फोन को इस्तेमाल करके देखा है। एचडी वीडियो चलाते समय हमने ब्राइटनेस को 50 प्रतिशत पर रखा था तो वहीं यूसेज़ टेस्ट में हमने कुछ बेंचमार्क चलाकर देखे, कुछ तस्वीरें खिंची, गूगल मैप्स पर नेविगेशन का इस्तेमाल किया, गेम खेलकर देखी और व्हाट्सऐप को एक्टिव रखा था।
इन सभी स्मार्टफोन का बैटरी बैकअप शानदार है और इनमें से किसी भी फोन ने हमारे रिव्यू में 9 से कम बैटरी रेटिंग प्राप्त नहीं की है। इसके अलावा कुल मिलाकर सभी फोन ने 8 और उससे अधिक रेटिंग प्राप्त की है इसका मतलब यह सभी मजबूत ऑल-राउंडर फोन हैं। आइए अब आपको इनके बारे में विस्तार से जानकारी मुहैया कराते हैं।

असूस जे़नफोन मैक्स प्रो एम2 (रिव्यू) में ज्यादा चलने वाली बैटरी दी गई है। ZenFone Max Pro M2 में जान फूंकने के लिए 5,000 एमएएच की बैटरी दी गई है। हमारे एचडी वीडियो लूप टेस्ट में फोन में 17 घंटे और 58 मिनट तक साथ दिया। यूसेज़ टेस्ट में भी फोन के रिजल्ट अच्छे आए। बैटरी के अलावा फोन में 6.26 इंच (1080x2280 पिक्सल) फुल-एचडी+ डिस्प्ले है जिसका आस्पेक्ट रेशियो 19:9 है।

Asus ने ZenFone Max Pro M2 स्मार्टफोन को एंड्रॉयड 8.1 ओरियो के साथ उतारा गया था लेकिन हाल ही में फोन को एंड्रॉयड पाई अपडेट मिला है। फोन में ऑक्टा-कोर क्वालकॉम स्नैपड्रैगन 660 प्रोसेसर के साथ 6 जीबी रैम और 64 जीबी तक के स्टोरेज वेरिएंट हैं।
Asus ZenFone Max Pro M2 में डुअल रियर कैमरा सेटअप है। प्राइमरी सेंसर 12 मेगापिक्सल का है। इसके साथ 5 मेगापिक्सल का सेंसर जुगलबंदी में काम करेगा। रियर कैमरा सेटअप ईआईएस, 4K वीडियो रिकॉर्डिंग सपोर्ट और एलईडी फ्लैश मॉड्यूल से लैस है। ZenFone Max Pro M2 में फ्रंट पैनल पर एफ/2.0 अपर्चर, 1.12 माइक्रॉन पिक्सल्स और एलईडी फ्लैश वाला 13 मेगापिक्सल का सेंसर है।
 
इनबिल्ट स्टोरेज के दो विकल्प हैं- 32 जीबी या 64 जीबी। स्मार्टफोन के तीनों ही वेरिएंट 2 टीबी तक के माइक्रोएसडी कार्ड को सपोर्ट करेंगे। स्मार्टफोन के कनेक्टिविटी फीचर में डुअल 4जी वीओएलटीई, वाई-फाई 802.11 बी/जी/एन, ब्लूटूथ 5.0, जीपीएस/ ए-जीपीएस, एफएम रेडियो, 3.5 एमएम हेडफोन जैक और माइक्रो-यूएसबी पोर्ट शामिल हैं। एक्सेलेरोमीटर, एंबियंट लाइट सेंसर, डिजिटल कंपास, जायरोस्कोप और प्रॉक्सिमिटी सेंसर इस फोन का हिस्सा हैं। फोन में फिंगरप्रिंट सेंसर पिछले हिस्से पर है। इसका डाइमेंशन 157.9x75.5x8.5 मिलीमीटर है और वज़न 175 ग्राम।
असूस ज़ेनफोन मैक्स प्रो एम2 के  3 जीबी रैम/ 32 जीबी इनबिल्ट स्टोरेज वाला वेरिएंट को भारत में 12,999 रुपये, 4 जीबी रैम/ 64 जीबी स्टोरेज वेरिएंट को 14,999 रुपये और 6 जीबी रैम/ 64 जीबी इनबिल्ट स्टोरेज वेरिएंट को 16,999 रुपये में उतारा गया था।

अगर आप सैमसंग ब्रांड का ऐसा फोन खरीदना चाहते हैं जिसकी बैटरी लाइफ बेस्ट हो तो गैलेक्सी एम20 (रिव्यू) आपके लिए एक बेहतरीन विकल्प साबित हो सकता है। रिव्यू के दौरान हमें फोन में दी गई 5,000 एमएएच की बैटरी से अच्छे नतीजे प्राप्त हुए। फोन के साथ फास्ट चार्जिंग के लिए 15 वाट का चार्जर मिलता है। हमारे एचडी वीडियो लूप टेस्ट में फोन ने 12 घंटे और 53 मिनट तक साथ निभाया।

बड़ी बैटरी के अलावा Samsung Galaxy M20 में कई अन्य फीचर्स भी हैं जैसे कि यह फोन एंड्रॉयड 8.1 ओरियो पर आधारित सैमसंग एक्सपीरियंस यूएक्स पर चलता है। सैमसंग गैलेक्सी एम20 में 6.3 इंच का फुल-एचडी+ (1080X2340 पिक्सल) इनफिनिटी-वी डिस्प्ले है। इसका आस्पेक्ट रेशियो 19.5:9 है। यह फोन ऑक्टा-कोर एक्सीनॉस 7904 प्रोसेसर और माली जी71 जीपीयू से लैस है। रैम और स्टोरेज पर आधारित इस फोन के भी दो वेरिएंट हैं- 3 जीबी रैम के साथ 32 जीबी स्टोरेज और 4 जीबी रैम के साथ 64 जीबी स्टोरेज। दोनों ही वेरिएंट 512 जीबी तक के माइक्रोएसडी कार्ड को सपोर्ट करेंगे।
फोन में भी डुअल रियर कैमरा सेटअप है। पिछले हिस्से पर एफ/ 1.9 अपर्चर वाला 13 मेगापिक्सल का प्राइमरी सेंसर है। इसके साथ जुगलबंदी में एफ/ 2.2 अपर्चर वाला 5 मेगापिक्सल का अल्ट्रा वाइड-एंगल कैमरा काम करेगा। सेल्फी के दीवानों के लिए सैमसंग गैलेक्सी एम20 में एफ/ 2.0 अपर्चर वाला 8 मेगापिक्सल का फ्रंट कैमरा है। फिंगरप्रिंट सेंसर से लैस Samsung Galaxy M20 में 3.5 एमएम ऑडियो जैक, एफएम रेडियो, डुअल 4जी वीओएलटीई, वाई-फाई 802.11 बी/जी/एन, ब्लूटूथ 5, जीपीएस दिए गए हैं। फोन में फेस अनलॉक फीचर भी दिया गया है।
अब बात Samsung Galaxy M20 की भारत में कीमत की। Galaxy M20 का 3 जीबी रैम/ 32 जीबी स्टोरेज वेरिेएंट 10,990 रुपये में उपलब्ध होगा। इसके 4 जीबी रैम/ 64 जीबी स्टोरेज वेरिएंट की कीमत 12,990 रुपये है।

अगर असूस जे़नफोन मैक्स प्रो एम2 आपको पसंद नहीं आता तो Redmi Note 7 Pro (रिव्यू) के आकर्षक फीचर्स और किफायती वेरिएंट आपको बिल्कुल भी निराश नहीं करेंगे। फोन में जान फूंकने के लिए 4,000 एमएएच की बैटरी दी गई है और इसके रिजल्ट भी काफी अच्छे आए, यही वज़ह है कि इसे हमारे बेस्ट बैटरी बैकअप वाले फोन की लिस्ट में जगह मिली है।

हमारे एचडी वीडियो लूप टेस्ट में फोन ने 19 घंटे और 23 मिनट तक साथ निभाया। फोन में गूगल अडैप्टिव बैटरी फीचर और यह क्वालकॉम क्विक चार्ज 4.0 फास्ट चार्जिंग तकनीक से लैस है। फोन के साथ स्टैंडर्ड 10 वाट का चार्जर दिया जाता है।
बैटरी के अलावा डुअल-सिम (नैनो) वाले रेडमी नोट 7 प्रो में 6.3 इंच की फुल-एचडी+ स्क्रीन है, 19.5:9 आस्पेक्ट रेशियो और वाटरड्रॉप नॉच के साथ। स्मार्टफोन में 11एनएम प्रोसेस से बने क्वालकॉम ऑक्टा-कोर स्नैपड्रैगन 675 प्रोसेसर का इस्तेमाल हुआ है। रैम और स्टोरेज पर आधारित फोन के दो विकल्प हैं- 4 जीबी रैम के साथ 64 जीबी स्टोरेज और 6 जीबी रैम के साथ 128 जीबी स्टोरेज। दोनों ही वेरिएंट 256 जीबी तक के माइक्रोएसडी कार्ड को सपोर्ट करते हैं।
Redmi Note 7 Pro डुअल कैमरा सेटअप के साथ आता है। इसमें एफ/ 1.79 अपर्चर वाला 48 मेगापिक्सल का प्राइमरी सेंसर है। इसके साथ 5 मेगापिक्सल का सेकेंडरी डेप्थ सेंसर दिया गया है। फोन में एआई सीन डिटेक्शन, एआई पोर्ट्रेट मोड और नाइट मोड जैसे कैमरा फीचर हैं। इसके अलावा फोन में 13 मेगापिक्सल का सेल्फी सेंसर है।
यूएसबी टाइप-सी पोर्ट, 3.5 एमएम ऑडियो जैक और डुअल सिम कनेक्टिविटी फीचर इस फोन का हिस्सा हैं। Redmi Note 7 Pro 4जी वीओएलटीई, वाई-फाई, ब्लूटूथ 5.0 और इंफ्रारेड के साथ आता है। इस फोन में रियर फिंगरप्रिंट सेंसर है। शाओमी ने Redmi Note 7 Pro के दो वेरिएंट उपलब्ध कराए हैं। 4 जीबी रैम + 64 जीबी स्टोरेज वेरिएंट को 13,999 रुपये में बेचा जाएगा। ग्राहक रेडमी नोट 7 प्रो के 6 जीबी + 128 जीबी वर्ज़न की कीमत 16,999 रुपये है।

सैमसंग गैलेक्सी एम20 के अलावा Samsung ब्रांड का एक ओर हैंडसेट हैं जो इस लिस्ट में शामिल है और वो है Galaxy M30 (रिव्यू)। हमारे रिव्यू में 5,000 एमएएच बैटरी से लैस गैलेक्सी एम30 ने अच्छा परफॉर्म किया। हमारे एचडी वीडियो लूप टेस्ट में फोन ने 17 घंटे और 04 मिनट तक साथ निभाया। फोन में फास्ट चार्जिंग सपोर्ट है और यह 15 वाट चार्जर के साथ आता है।  

Samsung Galaxy M30 में अन्य खासियतें भी हैं जैसे कि यह फोन एंड्रॉयड 8.1 ओरियो पर आधारित सैमसंग एक्सपीरियंस यूएक्स 9.5 पर चलता है। हैंडसेट में 6.38 इंच का फुल-एचडी+ सुपर एमोलेड डिस्प्ले है। यह इनफिनिटी यू डिज़ाइन वाली स्क्रीन है और यह वाटरड्रॉरप नॉच से लैस है। फोन में ऑक्टा-कोर एक्सीनॉस 7904 प्रोसेसर के साथ 6 जीबी रैम दिए गए हैं।
यह ट्रिपल रियर कैमरा सेटअप के साथ आता है। पिछले हिस्से पर एफ/ 1.9 अपर्चर वाला 13 मेगापिक्सल का प्राइमरी आरजीबी सेंसर है। इसके साथ 5 मेगापिक्सल का डेप्थ सेंसर और 5 मेगापिक्सल का अल्ट्रा वाइड एंगल लेंस दिया गया है। इस फोन में फ्रंट पैनल पर सेल्फी फोकस सपोर्ट वाला 16 मेगापिक्सल का सेंसर है।
Galaxy M30 की इनबिल्ट स्टोरेज के दो विकल्प हैं- 64 जीबी/ 128 जीबी। ज़रूरत पड़ने पर 512 जीबी तक का माइक्रोएसडी कार्ड इस्तेमाल करना संभव होगा। फोन में फिंगरप्रिंट सेंसर तो है ही, साथ में फेस अनलॉक फीचर के लिए सपोर्ट भी है। सैमसंग गैलेक्सी एम30 की भारत में कीमत 14,990 रुपये से शुरू होती है। इस दाम में 4 जीबी रैम और 64 जीबी स्टोरेज वेरिएंट को बेचा जा रहा है। फोन के 6 जीबी रैम और 128 जीबी इनबिल्ट स्टोरेज मॉडल को 17,990 रुपये में बेचा जाएगा।

ज्यादातर ग्राहक नया स्मार्टफोन खरीदते समय बैटरी क्षमता पर ध्यान देते हैं लेकिन रियलमी यू1 (रिव्यू) में 3,500 एमएएच की बैटरी होने के बावजूद भी इसकी परफॉर्मेंस अच्छी है। हमारे एचडी वीडियो लूप टेस्ट में फोन ने 15 घंटे और 56 मिनट तक साथ निभाया। हमने यह भी नोटिस किया कि सिंगल चार्ज पर यह फोन पूरा दिन साथ देता है।

केवल बैटरी ही नहीं Realme U1 में अन्य खासियतें भी हैं जैसे कि इसमें 6.3 इंच की स्क्रीन है। फुलएचडी+ रिजॉल्यूशन वाला यह आईपीएस एलसीडी डिस्प्ले 19.5:9 आस्पेक्ट रेशियो से लैस है। स्मार्टफोन में 2.1 गीगाहर्ट्ज़ ऑक्टा-कोर मीडियाटेक हीलियो पी70 प्रोसेसर के साथ एआरएम जी72 जीपीयू है। रैम और स्टोरेज पर आधारित दो विकल्प हैं- 3 जीबी रैम के साथ 32 जीबी स्टोरेज और 4 जीबी रैम के साथ 64 जीबी स्टोरेज। माइक्रोएसडी कार्ड की मदद से स्टोरेज को 256 जीबी तक बढ़ाना संभव है।
कैमरा सेटअप की बात करें तो Realme U1 में डुअल रियर कैमरा सेटअप है। प्राइमरी सेंसर 13 मेगापिक्सल (एफ/2.2 अपर्चर) का है और सेकेंडरी सेंसर 2 मेगापिक्सल (एफ/2.4) का है। इसके साथ एलईडी फ्लैश है। फ्रंट पैनल पर एफ/2.0 अपर्चर वाला 25 मेगापिक्सल का कैमरा दिया गया है।
कनेक्टिविटी फीचर में वाई-फाई 802.11 ए/बी/जी/एन/एसी, ब्लूटूथ 4.2, जीपीएस/ ए-जीपीएस/ ग्लोनास, माइक्रो-यूएसबी पोर्ट, ओटीजी सपोर्ट और 3.5 एमएम ऑडियो जैक शामिल हैं। रियर पैनल पर एक फिंगरप्रिंट सेंसर भी है। Realme U1 के 3 जीबी रैम + 32 जीबी स्टोरेज वेरिएंट को अब 9,999 रुपये और 4 जीबी रैम + 64 जीबी स्टोरेज वेरिएंट को 11,999 रुपये में खरीदा जा सकेगा। रियलमी ने हाल ही में नया 3 जीबी रैम और 64 जीबी स्टोरेज वेरिएंट को उतारा है जिसकी कीमत 10,999 रुपये है।

असूस जे़नफोन मैक्स प्रो एम1 की बैटरी परफॉर्मेंस अच्छी है, यही वज़ह है कि इस फोन को हमारी इस लिस्ट में जगह मिली है। फोन में 5,000 एमएएच की बैटरी दी गई है लेकिन हमारे एचडी वीडियो लूप टेस्ट में रिजल्ट इसके अपग्रेड वर्जन ZenFone Max Pro M2 के जितने अच्छे नहीं आए लेकिन फोन को सॉफ्टवेयर अपडेट मिलने के बाद यह बेहतर हो सकते हैं।

Asus ZenFone Max Pro M1 में रियर पर दो कैमरे दिए गए हैं। पिछले हिस्से पर प्राइमरी कैमरा 13 मेगापिक्सल का है। यह एफ2.2 अपर्चर और फेज़ डिटेक्शन ऑटो फोकस से लैस है। दूसरा सेंसर 5 मेगापिक्सल का है। यह डेप्थ सेंसर है जिससे बोकेह इफेक्ट हासिल करने में मदद मिलेगी। सेल्फी के दीवानों के लिए एफ/2.0 अपर्चर वाला 8 मेगापिक्सल का सेंसर दिया गया है।
ZenFone Max Pro M1 के दो वेरिएंट हैं। एक वेरिएंट 3 जीबी रैम और 32 जीबी स्टोरेज के साथ आता है। वहीं, पावरफुल वेरिएंट में 4 जीबी रैम के साथ 64 जीबी स्टोरेज है। ज़रूरत पड़ने पर दोनों ही वेरिएंट में 2 टीबी तक का माइक्रोएसडी कार्ड इस्तेमाल करना संभव है। माइक्रो-यूएसबी 2.0, 3.5 एमएम हेडफोन जैक, जीपीएस, वाई-फाई डायरेक्ट और वाई-फाई 802.11 ए/बी/जी/एन कनेक्टिविटी फीचर इस हैंडसेट का हिस्सा हैं। स्मार्टफोन का डाइमेंशन 159x76x8.61 मिलीमीटर है और वज़न 180 ग्राम।
कीमत में बदलाव के बाद भारतीय बाजार में अब असूस जे़नफोन मैक्स प्रो एम1 के 3 जीबी रैम/32 जीबी स्टोरेज वेरिएंट की कीमत 8,499 रुपये, 4 जीबी रैम/ 64 जीबी स्टोरेज वेरिएंट का दाम 10,499 रुपये है। वहीं, ZenFone Max Pro M1 का प्रीमियम वेरिएंट जो कि 6 जीबी रैम/ 64 जीबी स्टोरेज के साथ आता है वह 12,499 रुपये में बेचा जाएगा।